Kvindelig løber stødte på blotter: Var hurtig til at tage et billede
Kvindelig løber stødte på blotter:
Var hurtig til at tage et billede
Politiet forventer at aflægge mistænkt blotter et besøg snart
En mandlig blotter kan i nær fremtid forvente et besøg fra ordensmagten efter en episode i Ulstrup onsdag.
Her var en 48-årig kvinde ud for at løbe en tur, da hun pludselig stødte på en blotter.
Da hun løb på Hagenstrupvej blev hun ifølge egen forklaring overhalet af en bil, og en mand stillede sig ud i vejsiden, trak bukserne ned og begyndte at onanere foran hende.
I stedet for at skynde sig væk fra manden, reagerede hun hurtig og hev mobiltelefonen frem.
Hun formåede både at få et billede af manden og fik noteret bilens nummerplade, før han stak af fra stedet.
Billedet og nummerpladen gør, at Østjyllands Politi har en god formodning om, hvem gerningsmanden er, og han kan snart forvente et besøg.
Publiceret 22 August 2019 12:13